b'\n_START_ARTICLE_\nRuostes\xc3\xa4ppikala\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nRuostes\xc3\xa4ppikala kasvaa noin 22\xc2\xa0cm pitk\xc3\xa4ksi. Sen vartalo on levym\xc3\xa4inen, ruskeans\xc3\xa4vyinen. Silm\xc3\xa4n takana kulkee keltainen pystyviiva. Pyrst\xc3\xb6 on keltainen, valkoreunainen. Nuoret yksil\xc3\xb6t ovat aivan toisen v\xc3\xa4risi\xc3\xa4: selk\xc3\xa4 on keltainen, kylkimusta ja vatsa valkoinen.\n_START_SECTION_\nAlkuper\xc3\xa4\n_START_PARAGRAPH_\nRuostes\xc3\xa4ppikala el\xc3\xa4\xc3\xa4 luonnossa Intian valtamerell\xc3\xa4 ja Tyynenmeren l\xc3\xa4nsiosassa. Sen levinneisyysalue ulottuu Et\xc3\xa4-Afrikasta Etel\xc3\xa4-Afrikkaan, sielt\xc3\xa4 Samoalle ja Japanin etel\xc3\xa4osiin.\n_START_SECTION_\nK\xc3\xa4ytt\xc3\xa4ytyminen\n_START_PARAGRAPH_\nRuostes\xc3\xa4ppikala on s\xc3\xa4ppikalaksi melko rauhallinen, ja sit\xc3\xa4 voi pit\xc3\xa4\xc3\xa4 varauksin jopa riutta-akvaariossa. Suositellaan ett\xc3\xa4 se on akvaarionsa pienin kala, ja tuodaan sinne vasta kun muuta kalat ovat asettuneet ja vallanneet reviirins\xc3\xa4.\n_START_SECTION_\nRavinto\n_START_PARAGRAPH_\nRuostes\xc3\xa4ppikala sy\xc3\xb6 l\xc3\xa4hinn\xc3\xa4 pieni\xc3\xa4 selk\xc3\xa4rangattomia. Koska se sy\xc3\xb6 luonnossa saaliinsa perkaamattomina, on akvaariossa sen ravintoon lis\xc3\xa4tt\xc3\xa4v\xc3\xa4 vitamiineja, joita ei saa pelk\xc3\xa4st\xc3\xa4 liharavinnosta.'